CELEX: 52021DP0398
Language: hu
Date: 2021-10-05 00:00:00
Title: Az Európai Parlament 2021. október 5-i határozata az EU–Egyesült Királyság Parlamenti Partnerségi Közgyűlésbe delegált küldöttség felállításáról és létszámáról (2021/2917(RSO))

2022.3.24.   
            
            
               HU
            
            
               Az Európai Unió Hivatalos Lapja
            
            
               C 132/215
            
         
      P9_TA(2021)0398
      Az EU-Egyesült Királyság parlamenti partnerségi közgyűlésbe delegált küldöttség felállítása és létszáma
      Az Európai Parlament 2021. október 5-i határozata az EU–Egyesült Királyság Parlamenti Partnerségi Közgyűlésbe delegált küldöttség felállításáról és létszámáról (2021/2917(RSO))
      (2022/C 132/20)
      
         Az Európai Parlament,
      
      
                  —
               
               
                  tekintettel az Elnökök Értekezlete határozatra irányuló javaslatára,
               
            
                  —
               
               
                  tekintettel az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodásra (1) (a továbbiakban: az EU–Egyesült Királyság kereskedelmi és együttműködési megállapodás) és különösen annak 11. cikkére,
               
            
                  —
               
               
                  tekintettel az EU és az Egyesült Királyság közötti tárgyalások eredményéről szóló, 2021. április 28-i állásfoglalására (2), és különösen annak 8. és 9. bekezdésére,
               
            
                  —
               
               
                  tekintettel a parlamentközi küldöttségek, a parlamenti vegyesbizottságokba delegált küldöttségek és a parlamenti együttműködési bizottságokba és a többoldalú parlamenti közgyűlésekbe delegált küldöttségek számáról szóló, 2019. április 17-i határozatára (3),
               
            
                  —
               
               
                  tekintettel a parlamentközi küldöttségek létszámáról szóló, 2019. július 17-i határozatára (4),
               
            
                  —
               
               
                  tekintettel eljárási szabályzata 223. cikkére,
               
            
               
                  1.
               
               
                  megjegyzi, hogy az EU–Egyesült Királyság kereskedelmi és együttműködési megállapodás 11. cikke rendelkezik egy EU–Egyesült Királyság Parlamenti Partnerségi Közgyűlés létrehozásáról, amely európai parlamenti képviselőkből és az Egyesült Királyság parlamenti képviselőiből áll, és amely:
                  
                              a)
                           
                           
                              tájékoztatást kérhet a megállapodás 7. cikkével létrehozott EU–Egyesült Királyság Partnerségi Tanácstól a megállapodás és bármely kiegészítő megállapodás végrehajtásával kapcsolatban, amely ezt követően az EU–Egyesült Királyság Parlamenti Partnerségi Közgyűlés rendelkezésére bocsátja a kért információkat;
                           
                        
                              b)
                           
                           
                              tájékoztatást kap az EU–Egyesült Királyság Partnerségi Tanács határozatairól és ajánlásairól; valamint
                           
                        
                              c)
                           
                           
                              ajánlásokat tehet az EU–Egyesült Királyság Partnerségi Tanácsnak;
                           
                        
            
               
                  2.
               
               
                  úgy határoz, hogy az EU–Egyesült Királyság Parlamenti Partnerségi Közgyűlésbe delegált, 35 tagú küldöttséget állít fel;
               
            
               
                  3.
               
               
                  hivatkozással az Elnökök Értekezletének a küldöttségek elnökségének összetételével kapcsolatos, 2019. július 11-i határozatára, úgy határoz, hogy a küldöttség elnökségének két alelnök legyen tagja;
               
            
               
                  4.
               
               
                  utasítja elnökét, hogy tájékoztatás céljából továbbítsa ezt a határozatot a Tanácsnak, a Bizottságnak és az Egyesült Királyság parlamentjének.
               
            
         (1)  HL L 149., 2021.4.30., 10. o.
      
      
         (2)  Elfogadott szövegek, P9_TA(2021)0141.
      
         (3)  HL C 158., 2021.4.30., 536. o.
      
      
         (4)  HL C 165., 2021.5.4., 23. o.